laion/Wikipedia-Exotic huggingface dataset:
סרהאט

אהמט סרהאט הג'יפשליאולו (בטורקית: Ahmet Serhat Hacıpaşalıoğlu, נולד ב-24 באוקטובר 1964) הוא זמר, מנחה טלוויזיה ומפיק מוזיקלי טורקי. רופא שיניים במקצועו. סרהאט נולד וגדל באיסטנבול, טורקיה. בשנת 1994 התחיל את קריירתו בחברה שלו "End Productions". באותה שנה הוא החל להנחות שעשועון טלוויזיה בטלוויזיה הממלכתית הטורקית בשם "Riziko!". בשנת 1997 הוציא סרהאט את הסינגל הראשון שלו בתור זמר "Rüya-Ben Bir Daha", ובכך החל את קריירתו המוזיקלית. בהמשך הוציא את השירים "Total Disguise" ב-2004 (יחד עם ויקטור לאזלו (אנ')), "Chocolate Flavour" ב-2005, "I Was So Lonely" "No No Never", ו-"Ya + Ti", ב-2008 ו-Je M'adore ב-2014. סרהאט ייצג את סן מרינו באירוויזיון בסטוקהולם, שוודיה באירוויזיון 2016 עם השיר "I Didn't Know". הוא לא העפיל לגמר לאחר שסיים בחצי הגמר הראשון במקום ה-12. ב-2017 הוציא סרהאט גרסת דיסקו של השיר יחד עם הזמרת מרתה ווש(אנ'). ב-2018 יצאה לאור גרסה חדשה של "Total Disguise" עם הזמרת הלנה פפאריזו. סרהאט ייצג שוב את סן מרינו באירוויזיון בתל אביב, ישראל באירוויזיון 2019 עם השיר Say Na Na Na. הוא הצליח להעפיל לגמר התחרות, ובגמר הגיע למקום 19 עם 77 נקודות. 1997: "Rüya-Ben Bir Daha" 2004: "Total Disguise" (עם ויקטור לאזלו) 2005: "Chocolate Flavour" 2008: "I Was So Lonely-No No Never" 2014: "Je m'adore" 2016: "I Didn't Know" 2017: "I Didn't Know" (עם מרתה ווש)(אנ') 2018: "Total Disguise" (עם הלנה פפאריזו) 2019: Say Na Na Na פרס המשחק ההוגן שהוענק לו על ידי הוועד האולימפי הטורקי - 1998 טבעת הידידות הזהובה שהוענקה לו על ידי הפדרציה הבינלאומית לארגון פסטיבלים שונים - 2003 מפתח הזהב שהוענק לו על ידי עיריית אלכסנדריה - 2004 מדיה וקבצים בנושא סרהאט בוויקישיתוף אתר האינטרנט הרשמי של סרהאט סרהאט, ברשת החברתית פייסבוק סרהאט, ברשת החברתית אקס (טוויטר) סרהאט, ברשת החברתית אינסטגרם סרהאט, סרטונים בערוץ היוטיוב סרהאט, במסד הנתונים הקולנועיים IMDb (באנגלית) סרהאט, באתר ספוטיפיי סרהאט, באתר MusicBrainz (באנגלית) סרהאט, באתר דיזר סרהאט, באתר Discogs (באנגלית) סרהאט, באתר Genius Bunlar sunucu değil artist, מאורכב, 9 בינואר 2016 San Marino in Eurovision: Voting & Points, אתר יורוויז'ן וורלד, 2016 Serhat feat. Martha Wash - I Didn't Know, השיר ביוטיוב Serhat feat. Helena Paparizou - Total Disguise, השיר ביוטיוב ניק ואן לית', Serhat to represent San Marino at the Eurovision Song Contest 2019!, אסקאקסטרה, 21 בדצמבר 2019
Pa' Mala Yo

"Pa' Mala Yo" (באנגלית: "For The Bad Me") הוא סינגל שהקליטה זמרת הרגאטון הדומיניקנית נאטי נטשה. השיר יצא לאור ב-11 בינואר 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI. השיר הגיע למקום השמיני במצעד השירים הלטיניים הדיגיטליים. השיר בדומה לשאר שיריה של נאטי נטשה, נכתב על ידה והוא שיר בסגנון הרגאטון והפופ הלטיני. השיר כשמו, מדבר על שני צדדים של נטשה, תוך שהיא שרה על כך שהיא יכולה להיות מלאך ויכולה להיות שטן. בעטיפת הסינגל, ניתן לראות את שמה של נטשה, כשהוא מעוצב בצורה של שטן. כבר כשיצא, הצליח השיר להיכנס למצעדי אייטונס רבים, ואף היה לשיר הלטיני השמיני הנמכר ביותר בארצות הברית בשבוע צאתו. הווידאו קליפ הנלווה שצולם לשיר הועלה לערוצה של נטשה ב-10 בינואר 2019, יום לפני שיצא כסינגל רשמי. הקליפ זכה להצלחה רבה, וצבר 6.2 מיליון צפיות בפחות מיממה. כמו כן, בקליפ ניתן לראות את נטשה משחקת בפוקר, לצד משתתפים נוספים וזאת, בנוסף לרקדני ליווי שמופיעים לאורכו. נכון לספטמבר 2021, מונה הצפיות של הקליפ עומד על למעלה מ-100 מיליון צפיות. סרטון השיר "Pa' Mala Yo" באתר יוטיוב ג'וני בום בום, חאווייר סמפר, רפאל פינה, די ג'יי לואיאן, ויזי קינגז, נאטי נטשה סוני מיוזיק לטין פינה רקורדס Natti Natasha Pa' Mala Yo Chart History, Billboard Natti Natasha – Pa' Mala Yo (באנגלית), נבדק ב-2019-01-25 Natti Natasha – Pa' Mala Yo (באנגלית), נבדק ב-2020-05-14 Natti Natasha Chart Positions on iTunes/Spotify/YouTube, kworb.net Natti Natasha, Natti Natasha - Pa' Mala YO [Official Video], נבדק ב-2019-01-25 YouTube Stats of Natti Natasha - Pa' Mala YO [Official Video], kworb.net https://twitter.com/nattichart/status/1135222130663141381, Twitter Natti Natasha Charts, [https://twitter.com/NattiChart/status/1151663200854781957 "ilumiNATTI" eligible certifications in the US Quién Sabe — 3× Platinum Me Gusta — 2× Platinum La Mejor Version de Mi — Platinum Oh Daddy — Gold Pa' Mala Yo — Gold Album — Platinumpic.twitter.com/2HTprD0zmo], @NattiChart, ‏2019T18:21 (בספרדית) Natti Natasha Charts, "Pa Mala Yo" e "Oh Daddy" estão elegíveis para receber certificado de ouro no México pelas 30 mil cópias vendidas (cada) no país.pic.twitter.com/LDoyQZAONl, @NattiChart, ‏2019T22:50 (בפורטוגזית)
Conga

Conga (בעברית: קונגה) הוא סינגל שהוקלט על ידי הלהקה האמריקאית מיאמי סאונד משין, מתוך אלבומה התשיעי, Primitive Love. השיר יצא לאור באוגוסט 1985, כסינגל הראשון והפותח מתוך האלבום. השיר הגיע למקום הראשון במצעד שבספרד, והראשון במצעד שבקנדה. השיר נכתב על ידי אנריקה גרסיה והופק על ידי אמיליו אסטפן. סולנית הלהקה גלוריה אסטפן, הייתה זו שביצעה את השיר. השיר הוא שיר בסגנון הדאנס-פופ. בנוסף לכך, ניתן לשמוע בו תופי קונגה. בארצות הברית זכה השיר למעמד פלטינה כפולה, על סך מכירות של כ-2 מיליון עותקים. הווידאו קליפ הנלווה שצולם לשיר הועלה לערוצה של גלוריה אסטפן ב-14 ביולי 2014. בתחילת הקליפ, ניתן לראות את אסטפן יושבת על כיסא באירוע מסוים. לאחר מכן, היא מתלוננת על כך שמשעמם לה והיא רוצה לחזור הביתה. בהמשך, מאלצים אותה לעלות לבמה תוך שהיא מתחילה לשיר את השיר. נכון לנובמבר 2021, מונה הצפיות של הקליפ עומד על כ-25.2 מיליון צפיות. מידע על היצירה "Conga" באתר מיוזיק בריינז מידע על הסינגל "Conga" באתר מיוזיק בריינז סרטון השיר "Conga" באתר יוטיוב Primitive Love - Miami Sound Machine | Songs, Reviews, Credits, AllMusic (באנגלית) Promusicae - Productores de Música de España, www.promusicae.es Library and Archives Canada, Image : RPM Weekly, www.bac-lac.gc.ca, ‏2013-07-17 Back in the day review: Miami Sound Machine: 'Primitive Love', AXS (באנגלית) steven bourbier, Gloria Estefan~ Conga FULL HQ, נבדק ב-2019-01-25 Gold & Platinum, RIAA (באנגלית) GloriaEstefanVEVO, Gloria Estefan, Miami Sound Machine - Conga, נבדק ב-2019-01-25 "Gold/Platinum - Music Canada". Music Canada (באנגלית אמריקאית). נבדק ב-2019-01-25.
ארליקוזאורוס

ארליקוזאורוס (שם מדעי: Erlikosaurus) הוא סוג של דינוזאור תרופוד ממשפחת התריזינוזאוריים אשר חי באזור מדבר גובי שבמונגוליה לפני 90 מיליון שנה מזמננו והיה דומה לתריזינוזאורוס מאותו אזור. משמעות שמו הוא "הלטאה של ארליק" (אנ') - שם של אל מוות מהמיתולוגיה המונגולית. מאובניו דמו מאוד לאלה של הסגנוזאורוס ולעיתים מבלבלים ביניהם. דינוזאור זה נמצא משרידים מקוטעים שהתגלו בתצורת ביאן שירייה (Bayan Shireh Formation), במונגוליה. מהם נמצאו שרידי גולגולת באורך 25 סנטימטר. אורך הדינוזאור הגיע ל-4.5–6 מטר ולמשקל חצי טון. הוא היה בעל זרועות ארוכות וחסונות, איתם תלש עלי עצים מהענפים ובקצותיהם היו טפרים ארוכים ששימשו גם להגנה. הוא היה בעל לסתות חלשות שצופו במקור קרני ובתוכם היו 23 שיניים בלסת העליונה ו-31 בתחתונה. השיניים היו ישרות ומשוננות מעט. ייתכן שבשל צורתם היה הארליקוזאורוס אוכל-כול. דינוזאור זה הופיע במשחקים עולם היורה: המשחק וJurassic World: Alive. מדיה וקבצים בנושא ארליקוזאורוס בוויקישיתוף ארליקוזאורוס, באתר האנציקלופדיה של החיים (באנגלית) ארליקוזאורוס, באתר GBIF (באנגלית)
אאולמביה

אאולמביה (שם מדעי: Eolambia; מילולית: "לאמבאוזאור השחר") הוא סוג דינוזאור צמחוני הקרוב להדרוזאוריים בעלי מקור הברווז אשר חי בתור הקרטיקון בערבות ארצות הברית. מאובניו התגלו במזרח יוטה ב-1993 וכללו מין יחיד: Eolambia caroljonesa. כל הממצאים שכללו שרידי בוגרים וצעירים רבים נמצאו באותו אזור. דינוזאור אורניתופוד זה היה קרובם של ההדרוזאורוס, אך היה קרוב מעט גם לאיגואנודון. הוא הגיע לאורך 6 מטרים, לגובה 2 מטר ולמשקל של 1 טון. הוא היה בעל לסת גדולה עם שיניים טוחנות חזקות שנועדו ללחך צמחייה כמו שרכים ומחטניים ששגשגו באזור. היו לו גפיים חזקות שנשאו את גופו ואולי הוא יכל לזקוף אותם כדי לנוע מהר. על בהונותיו היו טפרים שדמו במראם לפרסות. דינוזאור זה נמצא לחופי אגמים ונהרות קדומים שהיו ביוטה באזור לח ושופע חיים. להקות שלו נדדו באזור לצד צעיריהם ושימשו מזון לטורפים הגדולים כמו הסיאטס (Siats) וכמה דמויי-תנינאים גדולים. דינוזאור זה הופיע במשחק עולם היורה: המשחק. בקטרוזאורוס מדיה וקבצים בנושא אאולמביה בוויקישיתוף אאולמביה, באתר האנציקלופדיה של החיים (באנגלית) אאולמביה, באתר GBIF (באנגלית)
פורשה 914

פורשה 914 (בגרמנית: Porsche 914) היא מכונית ספורט בתצורת "Targa top" (אנ') (גג חצי פתוח), מתוצרת יצרנית הרכב הגרמנית פולקסווגן בשותפות עם יצרנית מכוניות הספורט פורשה (כינוי 2 החברות: "VW Porsche") אשר יוצרה בין השנים 1969–1975. סך הכול יוצרו 118,978 יחידות. "1.7 914/4" (יוצרו 65,531 יחידות). "914/6" (יוצרו 3,351 יחידות). "1.8 914" (יוצרו 32,688 יחידות). "2.0 914" (יוצרו 17,408 יחידות). 2 נוסעים מנוע מרכזי - אחורי. מנוע הנעה אחורית. תאוצה בין 0 - 100 קמ"ש היא 13.3 שניות (דגם מנוע 4 צילינדרים, 1,673 סמ"ק המפיק 80 כ"ס ב-4,900 סל"ד). תאוצה בין 0 - 100 קמ"ש היא 12.0 שניות (דגם מנוע 4 צילינדרים, 1,793 סמ"ק המפיק 85 כ"ס ב-5,200 סל"ד). תאוצה בין 0 - 100 קמ"ש היא 10.5 שניות (דגם מנוע 4 צילינדרים, 1,971 סמ"ק המפיק 101 כ"ס ב-5,000 סל"ד). תאוצה בין 0 - 100 קמ"ש היא 8.7 שניות (דגם מנוע 6 צילינדרים, 1,991 סמ"ק המפיק 112 כ"ס ב-5,800 סל"ד). "פורשה 914", שנת 1975 "פורשה 914" "פורשה 914" דגם "914-8" "פורשה 914", שנת 1973 "פורשה 914" דגם "914-8" "פורשה 914" "פורשה 914" "פורשה 914" - מבט לתא הנהג ולוח מחוונים פורשה פורשה 924 מדיה וקבצים בנושא פורשה 914 בוויקישיתוף פורשה 914, סרטון באתר יוטיוב פורשה 914, סרטון באתר יוטיוב פורשה 914 classicmotorsports.com/articles/porsche-914 "פורשה 914" porsche.com/international/accessoriesandservice/classic/models/914 פורשה 914/6 motortrend.com/news/c12-0601-1970-porsche-914 "פורשה 914" - היסטוריה auto.howstuffworks.com/porsche-914-history "פורשה 914" - היסטוריה motori.it/curiosita/842/vw-porsche-914-i-suoi-primi-40-anni (באיטלקית)
סקפוגנתוס

סקפוגנתוס (שם מדעי: Scaphognathus; משמעות השם: "לסתות סירה"; עקב מבנה הלסת הרחב) הוא סוג של פטרוזאור ממשפחת הרמפורינקוסיים שחי בתקופת היורה העליון של גרמניה. הוא היה קרוב משפחה של הרמפורינקוס שנמצא באותו אזור. בעבר הוא נחשב למין בסוג זה, אך הופרד. המאובנים נמצאו ב-1831 בתצורת אבן גיר זולנהופן (Solnhofener Kalkstein) בגרמניה, בהם נמצאו גם מאובני הארכאופטריקס. פטרוזאור זה היה בעלת מוטת כנפיים של 0.9 מטר והיה בעל מקור רחב בעל גידול מעל החרטום, כמו של קלאו. היו לו שיניים רבות חרוטיות בלסת העליונה בעוד הלסת התחתונה הייתה כמעט חסרת שיניים והיא גם נטתה מעל כלפי מטה. אולי מבנה זה עזר לו בדיג מעל פני המים. ככל הנראה השלדים שנמצאו היו של פרטים צעירים. הוא חי בסוף היורה מעל הימים הקדומים וניזון מדגים ששלה מהמים. יצור זה הופיע במשחקים עולם היורה: המשחק וJurassic World: Alive. מדיה וקבצים בנושא סקפוגנתוס בוויקישיתוף סקפוגנתוס, באתר GBIF (באנגלית)
אלז'בייטה, רוזנת דוברז'נסקי דה דוברז'ניץ

אלז'בייטה, רוזנת דוברז'נסקי דה דוברז'ניץ (בצ'כית: hraběnka Alžběta Dobřenská z Dobřenic‏; 7 בדצמבר 1875 - 11 ביוני 1951) הייתה אצילה בוהמית, ואשתו של פדרו דה אלקנטארה, נסיך גראו-פארה. אלז'בייטה נולדה ב-7 בדצמבר 1875 בכוטייבור, באימפריה האוסטרו-הונגרית (כיום בצ'כיה), ליאן, רוזן דוברז'נסקי דה דוברז'ניץ והרוזנת אליזבת קוטולינסקי פון קוטולין, בתם של הרוזן יוזף קוטולינסקי פון קוטולין והרוזנת אדלהייד פון אטמס-הייליגנקרויץ. היו לה שלושה אחים גדולים, יאן, אוטוקאר וירוסלב, והאח הצעיר קרל קונאטה. קרל קונאטה שינה את שמו לרוזן קוטולינסקי באוסטריה בשנת 1905, ובסוף 1912 התחתן עם הרוזנת מריה תרזה פון מראן, שהייתה צאצאית מנישואים מורגנטיים של בית הבסבורג). ב-14 בנובמבר 1908 התחתנה אלז'בייטה בוורסאי עם פדרו דה אלקנטארה, נסיך גראו-פארה, בנה של איזבל, נסיכת ברזיל, ממנו נולדו לה 5 ילדים. אולם, מכיוון שאלז'בייטה הייתה ממשפחת אצולה זוטרה מבוהמיה, נאלץ פדרו לוותר על זכות הירושה לכתר הברזילאי, אם כי נשאר עם התואר "נסיך אורליאן-ברגנסה". אליזבת מתה ב-11 ביוני 1951 בסינטרה בהיותה בת 75, ונקברה לצד בעלה פדרו. ב-14 בנובמבר 1908 התחתנה אלז'בייטה עם פדרו דה אלקנטארה, נסיך גראו-פארה, ממנו נולדו לה 5 ילדים: איזבל, נסיכת אורליאן-ברגנסה (1911–2003), התחתנה עם אנרי, רוזן פריז פדרו גשטאו, נסיך אורליאן-ברגנסה (1913–2007), התחתן עם מריה דה לה אספרנסה, נסיכת בורבון-שתי הסיציליות מריה פרנסיסקה מאורליאן-ברגנסה, דוכסית ברגנסה (1914–1968), התחתנה עם דוארטה נונו, דוכס ברגנסה ז'ואאו מריה, נסיך אורליאן-ברגנסה (1916–2005), התחתן עם פאטימה שרפה שירין תרזה, נסיכת אורליאן-ברגנסה (1919–2011), התחתנה עם ארנסטו אנטוניו מריה מרטורל אי קלדרו מדיה וקבצים בנושא אלז'בייטה, רוזנת דוברז'נסקי דה דוברז'ניץ בוויקישיתוף Enache, Nicolas (1999). La Descendance de Marie-Therese de Habsburg, Reine de Hongrie et de Boheme. Paris: ICC. pp. 71, 80, 253–259, 275. ISBN 2-908003-04-X. Montjouvent, Philippe de (1998). Le Comte de Paris et sa Descendance. Charenton, France: Editions du Chaney. pp. 148–153, 161–162, 165–166. ISBN 2-913211-00-3.
חומצה קרגלומית

חומצה קרגלומית (carglumic acid) היא תרופת יתום המשווקת על ידי חברת אורפן אירופה (Orphan Europe)‏ בשם המסחרי קרבגלו (carbaglu). חומצה קרגלומית משמשת לטיפול בהיפראמונמיה, בחולים עם חסר באנזים N-אצטילגלוטמט סינתאז(אנ') (NAGS). המנה היומית ההתחלתית נעה מ-100 עד 250 מ"ג\ק"ג, ומתאמת לאחר מכן כדי לשמר רמות נורמליות של אמוניה בפלזמה. חוסר ב-NAGS היא מחלה תורשתית נדירה ביותר, של מעגל האוריאה. בעקבות החוסר, אמוניה לא הופכת לשתנן, ומביאה להיפראמונמיה נוירוטוקסית. היפראמונמיה מובילה לשינויים ביוכימיים ומבניים רבים במוח. התרופה אושרה לשיווק על ידי מנהל המזון והתרופות האמריקאי (FDA ) ב-18 במרץ 2010. שבע שנות הבלעדיות בשיווק המוקנות לתרופה יתומה פקעו ב-18 במרץ 2017. תופעות הלוואי השכיחות ביותר כוללות הקאות, כאבי בטן, חום גבוה ודלקת שקדים (tonsillitis). חומצה קרגלומית מאושרת לשיווק בישראל בצורת טבליות מסיסות, התרופה נכללת בסל הבריאות מאז 10 בינואר 2012. הערך "קרבגלו - Carbaglu", באתר "ויקיתרופות" עלון לרופא באתר משרד הבריאות עלון לצרכן באתר משרד הבריאות פרטי הכללה בסל הבריאות באתר משרד הבריאות אתר אורפן אירופה Caldovic L, Morizono H, Daikhin Y, Nissim I, McCarter RJ, Yudkoff M, Tuchman M (2004). "Restoration of ureagenesis in N-acetylglutamate synthase deficiency by N-carbamylglutamate". J Pediatr. 145 (4): 552–4. doi:10.1016/j.jpeds.2004.06.047. PMID 15480384. Elpeleg O, Shaag A, Ben-Shalom E, Schmid T, Bachmann C (2002). "N-acetylglutamate synthase deficiency and the treatment of hyperammonemic encephalopathy". Ann Neurol. 52 (6): 845–9. doi:10.1002/ana.10406. PMID 12447942. Drug Approval Package Professional Drug Facts לתרופה Carglumic Acid באתר Drugs.com הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Un-Break My Heart

Un-Break My Heart (באנגלית: רפא את ליבי) הוא סינגל שהוקלט על ידי הזמרת-יוצרת האמריקאית טוני ברקסטון, מתוך אלבום האולפן השני שלה, Secrets. השיר יצא לאור ב-21 באוקטובר 1996, כסינגל השני מתוך האלבום. השיר הגיע למקום הראשון במצעד הבילבורד הוט 100, והשני במצעד הסינגלים הבריטי. השיר נכתב על ידי דיאן וורן שהייתה אחראית לכתיבת הלהיט "Because You Loved Me" של סלין דיון. השיר הופק על ידי דייוויד פוסטר. השיר הוא מעין שיר פופ, המשלב בתוכו גם את סגנון הרית'ם אנד בלוז. השיר זכה בפרס הווידאו קליפים של MTV בקטגוריית "הקליפ הנשי הטוב ביותר". במצעד הבילבורד הוט 100 הצליח השיר לשהות בפסגה במשך 11 שבועות, מה שהופך אותו לאחד מן השירים המצליחים ביותר בהיסטוריה. הווידאו קליפ הנלווה שצולם לשיר הועלה לערוצה של טוני ברקסטון ב-25 באוקטובר 2009. בתחילת הקליפ, ניתן לראות את ברקסטון נפרדת לשלום מבן זוגה, ומיד לאחר מכן הוא עובר תאונת דרכים ונפצע אנושות. נכון לינואר 2022, מונה הצפיות של הקליפ עומד על כ-605 מיליון צפיות. מידע על היצירה "Un-Break My Heart" באתר מיוזיק בריינז מידע על הסינגל "Un-Break My Heart" באתר מיוזיק בריינז מידע על היצירה "Un-Break My Heart" באתר Discogs סרטון השיר "Un-Break My Heart" באתר יוטיוב austriancharts.at Unbreak My Heart: The Mixes - Toni Braxton | Songs, Reviews, Credits, AllMusic (באנגלית) Toni Braxton Chart History, Billboard ChartArchive - Toni Braxton - Un-Break My Heart, archive.is, ‏2012-09-05 Céline Dion – Because You Loved Me (באנגלית), נבדק ב-2019-01-25 Toni Braxton – Un-Break My Heart (באנגלית), נבדק ב-2019-01-25 www.kirkusreviews.com Toni Braxton Un-Break My Heart Chart History, Billboard ToniBraxtonVEVO, Toni Braxton - Un-Break My Heart (Official Music Video), נבדק ב-2019-01-25 www.ifpi.at, www.ifpi.at ARIA Charts - Accreditations - 1997 Singles, www.aria.com.au Gold & Platinum, RIAA (באנגלית) Nielsen Business Media Inc, Billboard, Nielsen Business Media, Inc., 1997-01-18. (באנגלית) Nielsen Business Media Inc, Billboard, Nielsen Business Media, Inc., 1998-01-31. (באנגלית) www.ultratop.be www.bpi.co.uk All out Warren: Diane Warren's Greatest Hits | Analysis | Music Week, www.musicweek.com BVMI | Datenbank, www.musikindustrie.de Goud/Platina, nvpi.nl IFPI, www.ifpi.no The Official New Zealand Music Chart, THE OFFICIAL NZ MUSIC CHART (באנגלית) Les Certifications, SNEP, ‏2013-11-01 (ארכיון) Wayback Machine, web.archive.org, ‏2011-06-16 Die Offizielle Schweizer Hitparade und Music Community, www.swisscharts.com Steffen Hung, Toni Braxton - Un-Break My Heart, austriancharts.at
אירופס

אירופס (שם מדעי: Eryops; מילולית: "פנים מתפרשות החוצה") הוא סוג נכחד של דו-חיים יבשתי מסדרת הטמנוספונדילים אשר חי בין סוף הקרבון לפרם לפני 278–299 מיליון שנה. מאובניו התגלו בטקסס ב-1887 וקיבלו את שמם בידי החוקר האמריקאי אדוארד דרינקר קופ. יצור מוזר זה דמה במראהו לסלמנדרה שמנה והגיע לאורך 1.5-3 מטר ולמשקל 90 קילוגרם עם זנב רחב, ראש מגודל בעל לסתות גדולות וחזקות ורגליים מאוד קצרות. הגולגולת הייתה רחבה ושטוחה עם עיניים קטנות במרכז הגולגולת. מבנה הלסתות הזכיר לסת של תנין וייתכן שהיצור היה טורף בעל אורח חיים דומה. הוא חי בביצות של טקסס לצידם של יצורים נכחדים אחרים כמו הסינאפסידים, שחלקם היו ענקיים כמו הדימטרודון. האירופס חי כנראה בביצות באורח חיים אמפיבי וטרף דגים ודו-חיים ששרצו במים. ייתכן שהיה בעל צורת ראשן, אך היה יכול לעלות ליבשה לזמן ממושך יותר מרוב הדו-חיים. הוא נכחד סופית בהכחדת הפרם הגדולה שייתכן שבמהלכה התייבשו הביצות בהם חי. יצור זה הופיע במשחק עולם היורה: המשחק. מדיה וקבצים בנושא אירופס בוויקישיתוף אירופס, באתר GBIF (באנגלית) אירופס, באתר אנציקלופדיה בריטניקה (באנגלית)
בולי מדינת ישראל - שנת 1957

בשנת 1957 הנפיק השירות הבולאי של מדינת ישראל 12 בולי דואר חדשים בערך נקוב כולל של 2860 פרוטות. בשנת 1957 הודפסה סדרה אחת בשיטת "שקע" (בולי "ביטחון") וכן שניים מבולי מועדים לשמחה. יתר בולי מדינת ישראל שהונפקו בשנת 1957 הודפסו בשיטת פוטוליטו. כל הבולים של שנת 1957 הוכנו בידי בכירי המעצבים בישראל, אשר עיצבו בולים גם בשנים קודמות. בשנת 1957 לא הונפקו בישראל בולים מן המניין בעיצוב חדש, והדואר המשיך להשתמש בבולי סדרת שבטי ישראל שהונפקו החל משנת 1955. בשנת 1957 לא הונפקו בישראל בולי דואר אוויר בעיצוב חדש. הדואר המשיך להשתמש בבולים מסדרת נוף הארץ שהונפקו לראשונה בשנת 1953. בשנת 1957 לא הונפקו בישראל בולי דמי דואר בעיצוב חדש. הדואר המשיך להשתמש בבולי דמי דואר מן הסדרה השנייה שהונפקו בשנת 1952. בול יום העצמאות מעטפת היום הראשון הבול עוצב בידי אוטה וליש. להלן ריכוז המידע על הנפקת הבולים: בול מועדים לשמחה חותם סוס בול מועדים לשמחה חותם אריה בול מועדים לשמחה חותם צביים מעטפת היום הראשון הבולים עוצבו בידי מרים קרולי. להלן ריכוז המידע על הנפקת הבולים: בול ביטחון בול ביטחון בול ביטחון מעטפת היום הראשון הבולים עוצבו בידי אוטה וליש. להלן ריכוז המידע על הנפקת הבולים: בול יובל בצלאל מעטפת היום הראשון הבול עוצב בידי מקסים וגבריאל שמיר. להלן ריכוז המידע על הנפקת הבולים: גיליונית זיכרון תביל מעטפת היום הראשון הגיליונית עוצבה בידי ר. אראל, תוך שיתוף פעולה טכני עם דוד פגץ, ראש מחלקת הבולים במדפיס הממשלתי. להלן ריכוז המידע על הנפקת הבולים: הפרדת הבולים נעשתה בשיטה חריגה זו על מנת שלא לפגוע בשלמות גלגל המזלות המופיע בגיליונית.. עלון INDEPENDENCE DAY - 9 (1957), באתר התאחדות בולאי ישראל עלון FESTIVALS5718 (1957), באתר התאחדות בולאי ישראל עלון DEFENCE, באתר התאחדות בולאי ישראל עלון יובל בצלאל, באתר התאחדות בולאי ישראל עלון TABIL - SOUVENIR SHEET, באתר התאחדות בולאי ישראל בול יום העצמאות התשיעי באתר התאחדות בולאי ישראל בולי מועדים לשמחה ה'תשי"ח באתר התאחדות בולאי ישראל בולי ביטחון באתר התאחדות בולאי ישראל בול יובל בצלאל באתר התאחדות בולאי ישראל גל"ז תביל באתר התאחדות בולאי ישראל בולי ישראל - קטלוג מספר 14, השירות הבולאי, 2008, עמ' 45-42. בולי ישראל - קטלוג מספר 14, השירות הבולאי, 2008, עמ' 43. בולי ישראל - קטלוג מספר 14, השירות הבולאי, 2008, עמ' 44. בולי ישראל - קטלוג מספר 14, השירות הבולאי, 2008, עמ' 42. בולי ישראל - קטלוג מספר 14, השירות הבולאי, 2008, עמ' 45. מדור בולים ובולאים, למרחב, יום שישי, 17 במאי 1957, עמוד 6
פסגת מודרן

פסגת מוֹדְרֶן (באנגלית: Modren Peak; בבולגרית: връх Модрен) היא הר ברכס אוון, בדרום הרכס הראשי של רכס סנטינל, בהרי אלזוורת' שבאנטארקטיקה. גובהה של הפסגה 1,900 מטרים מעל פני הים. לפסגה מורדות תלולים צפוניים ודרום מערביים, אשר בחלקם אינם מכוסים קרח. הפסגה מתנשאת ממזרח לקרחון נימיץ. הפסגה ממוקמת 4.3 קילומטרים דרומית מערבית להר אינדרביצן, 5.3 קילומטרים מערבית לפסגת פריסטרה, ו-16.3 קילומטרים מזרחית לפסגת ברגיסון שברכס בסטיאן. הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית על ידי הסקר הגאולוגי בשנת 1988. הפסגה נקראת על שם היישוב ההיסטורי מודרן שבדרום בולגריה. הגאזט האנטארקטי של בולגריה (בבולגרית) פסגת מודרן באתר הגאזט האנטארקטי של ממשלת אוסטרליה פסגת מודרן באתר הגאזט האנטארקטי המשווה SCAR גאזט השמות האנטארקטיים של בולגריה מידע גאוגרפי והיסטורי
Kiss: The Remix

Kiss: The Remix הוא אלבום הרמיקס הראשון של קארלי ריי ג'פסן. האלבום יצא לאור ביפן בלבד ב-12 ביוני 2013 דרך חברת התקליטים יוניברסל מיוזיק יפן, והוא כולל רמיקסים ואינסטרומנטלים של שירים מאלבום האולפן השני של ג'פסן, Kiss. האלבום הגיע למקום ה-157 במצעד האלבומים שביפן. מידע על האלבום Kiss: The Remix באתר MusicBrainz キス～ザ・リミックス | カーリー・レイ・ジェプセン, ORICON NEWS
פסגת פריסטרה

פסגת פריסטרה (באנגלית: Peristera Peak; בבולגרית: връх Перистера) היא הר ברכס אוון, בדרום הרכס הראשי של רכס סנטינל, בהרי אלזוורת' שבאנטארקטיקה. גובהה של הפסגה 2,250 מטרים מעל פני הים. הפסגת מתנשאת מעל קרחון נימיץ התחתון שמדרום מערבה לה, ומעל קרחון וסבכר העליון שמצפון מזרח לה. הפסגה ממוקמת 3.6 קילומטרים דרומית להר אינדרביצן, 3.9 קילומטרים צפונית מערבית לפסגת מארזה שברמת פטוואר, 3.1 קילומטרים מפסגת לישנס, ו-21 קילומטרים מזרחית מפסגת ברגיסון, שברכס בסטיאן. הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית על ידי הסקר הגאולוגי בשנת 1988. הפסגה נקראת על שם המצודה הימי ביניימית פריסטרה שבסמוך לעיירה פשטרה שבדרום מערב בולגריה. הגאזט האנטארקטי הבולגרי (בבולגרית) פסגת פריסטרה באתר הגאזט האנטארקטי של ממשלת אוסטרליה פסגת פריסטרה באתר הגאזט האנטארקטי המשווה SCAR גאזט השמות האנטארקטי של בולגריה מידע גאוגרפי והיסטורי
פסגת ברגיסון

פסגת ברגיסון (באנגלית: Bergison Peak; בבולגרית: връх Бергисон) היא הר בדרום רכס בסטיאן, בהרי אלזוורת' שבאנטארקטיקה. גובהה של הפסגה 2,000 מטרים מעל פני הים. לפסגה מדרונות מערביים תלולים נטולי קרח בחלקם. הפסגה מתנשאת מעל קרחון קאראסורה שמצפון לה, קרחון נימיץ שמצפון מזרח לה, וקרחון מינסוטה העליון שמדרום מערב לה. הפסגה ממוקמת 25 קילומטרים דרומית מערבית לנונאטאק או'ניל, 4.6 קילומטרים דרום מזרחית לפסגת פאטמוס ו-20.5 קילומטרים מערבית לפסגת לישנס שברכס סנטינל. הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית על ידי הסקר הגאולוגי בשנת 1988. הפסגה נקראת על שם המבצר התראקי ברגיסון שבדרום בולגריה. הגאזט האנטארקטי של בולגריה (בבולגרית) פסגת ברגיסון באתר הגאזט האנטארקטי של ממשלת אוסטרליה פסגת ברגיסון באתר הגאזט האנטארקטי המשווה SCAR גאזט השמות האנטארקטי של בולגריה מידע גאוגרפי והיסטורי
אדווין בארקלי

אדווין ג'יימס בארקלי (באנגלית: Edwin James Barclay;‏ 5 בינואר 1882 – 6 בנובמבר 1955) היה פוליטיקאי ליברי. כיהן כנשיא ליבריה בשנים 1930–1944. הוריו של אדווין בארקלי עברו לליבריה מברבדוס עם ילדיהם בשנת 1865. אביו, ארנסט בארקלי, ודודו, ארתור ברקלי, היו גם פוליטיקאים חשובים בליבריה. ב-1901, בגיל 19, אדווין כתב שיר פטריוטי על ליבריה, "הכוכב הבודד לעד". אדווין בארקלי, היה חבר במפלגת הויגים האמיתיים ששלטה באותה התקופה, הוא שימש כשר החוץ ומזכיר המדינה בממשלו של צ'ארלס די. בי. קינג מ-1920 עד 1930. הוא הפך לנשיא ליבריה בשנת 1930 לאחר שהנשיא קינג וסגנו אלן בי. יאנסיי התפטרו בעקבות סקנדל. הוא נבחר בבחירות חוקיות לראשונה בשנת 1931. בארקלי זכור בגין סיועו להצלת ליבריה מכמה מהאיומים העיקריים על ריבונותה. איומים אלו כללו את איומי חבר הלאומים, שהובל בידי גרמניה, הממלכה המאוחדת וארצות הברית, להפוך את ליבריה שוב לקולוניה אלא אם כן יבצעו רפורמות. איומים נוספים היו פעולות תוקפניות של צרפת וכן ניסיון הפיכה בידי חברת פיירסטון לצמיגים וגומי ששלטה במרבית משטחיה של ליבריה. בארקלי פרש ב-1944 והוחלף בידי ויליאם טובמן. ב-27 במאי 1943, היה אדווין בארקלי האדם השחור הראשון שהופיע כאורח כבוד בפני הקונגרס האמריקאי והוצג מן הבמה. הייתה זו מחווה לנשיא פרנקלין רוזוולט בשל מסעו לליבריה לאחר ועידת קזבלנקה. מדיה וקבצים בנושא אדווין בארקלי בוויקישיתוף
פסגת לונג (אנטארקטיקה)

פסגת לונג (באנגלית: Long Peak) היא הר סלעי חשוף מקרח, בדרום מזרח רכס סנטינל, בהרי אלזוורת' שבאנטארקטיקה. גובהה של הפסגה 1,200 מטרים מעל פני הים. הפסגה ממוקמת 13 קילומטרים צפונית מזרחית להר לאנדולט שברמות פטוואר. הפסגה מתנשאת מעל קרחון דרמה שמצפון לה, ומעל קרחון גאבארה שמדרום לה. הפסגה מופתה לראשונה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1959–1957. שמה של הפסגה ניתן לה על ידי הוועדה המייעצת לשמות אנטארקטיקה בשנת 1984. הפסגה נקראת על שם ג'יימס וו. לונג (James W. Long) רופא חבר בקרן המדע הלאומית של ארצות הברית ויועץ בריאות של הקרן לעניין בריאות חוקרי אנטארקטיקה במשך 10 שנים. פסגת לונג באתר הסקר הגאולוגי של ארצות הברית פסגת לונג באתר הגאזט האנטארקטי של ממשלת אוסטרליה פסגת לונג באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי